Til en vis grad, ja, men som altid er der ikke to ens tilfælde i historien.
Rusland mener at have særlige krav i forhold til lande, der engang var dele af Sovjetunionen.
Sådan havde Hitler det ikke i forhold til Østrig, Tjekkiet og Polen.
Men der er dog ligheder i forhold til Østrig og dele af Tjekkiet, i mindre grad Polen. Her mente Hitler, at der var grund til at anslutte især de dele, hvor der boede tysktalende befolkning. På samme måde mener Putin at have et særligt ansvar i forhold til de russiske mindretal, der ved Sovjets opløsning havnede uden for Ruslands grænser.
I 1991 var det omkring 25 millioner, i dag er det reduceret til omkring 15 millioner.
Hitler endte med at være fuldkommen fanatisk besat af sine militære ideer. På det punkt er Putin ikke nået så vidt, men jeg fornemmer, at vi i den seneste dage har været vidner til udtalelser og ageren, som virker ude af balance med virkeligheden - og i hvert fald ganske kompromisløs.